OBRAZLOŽENJE PRIJEDLOGA FINANCIJSKOG PLANA OD 2021.-2023.

UVOD :

U skladu s člankom 29. i člankom 30. Zakona o proračunu (NN 87/08.,136/12.,15/15.), Pravilnika o proračunskim klasifikacijama (NN 26/10 i 120/13), Pravilnika o proračunskom računovodstvu (NN124/14), Uputama za izradu proračuna JLS Općine Podgora, ravnateljica ustanove daje sljedeće obrazloženje prijedloga financijskog plana proračunskog korisnika Dječjeg vrtića „Morski konjić“, Podgora za razdoblje 2021.-2023. godine.

Financijski plan zasnovan je planom i programom rada ustanove za pedagošku godinu 2019/2020. i 2020/2021. u skladu s ciljevima osnivanja. Rad ustanove planiran je prema iskazanim potrebama građana u svrhu organiziranja predškolskog odgoja, te će se odvijati na tri mjesta: Podgora, Igrane i Drašnice od 01.01.2021.-30.06.2021. u 4 odgojne skupine i cca. 60 djece, a od 01.09.2021.-31.12.2021. u 4 odgojne skupine i cca. 50 djece, te 1 skupina u ljetnom periodu od 01.07.-31.08. sa 16 djece.

Ustanova organizira cjelodnevni 10(desetosatni) program i poludnevni 6(šestosatni) te temeljem dislociranosti zapošljava: ravnateljicu, 5 odgajateljica, 4 domaćice, pedagoginju, medicinsku sestru i pomoćnika u dječjem vrtiću. Za poslove računovodstva koristi uslugu računovodstvene firme, za poslove zaštite na radu agenciju, za pravne poslove pravnicu temeljem ugovora i službe osnivača. Zbog smanjenja troškova uzrokovanih pandemijom COVIDA-19 ove godine nismo proveli sportski program i zaposlili kineziologa.

Za poboljšanje materijalnih uvjeta rada osnivač i ustanova planirali su u narednom trogodišnjem periodu uložiti sredstva u održavanje objekta i opreme, materijala i sredstava za čišćenje i održavanje, posebno zbog dezinfekcije svih radnih površina zbog COVIDA-19, ostalih materijala za redovite potrebe, održavanje i ulaganje u vrt, te nabavku sitnog inventara i opreme, te dodatno educiranje zaposlenika, kako bi što uspješnije obavljali svoje zadatke da bi se omogućila primjena Zakona o sustavu unutarnjih financijskih kontrola u javnom sektoru NN141/06, te Zakona o fiskalnoj odgovornosti NN139/10.

OBRAZLOŽENJE PLANA PRIHODA I PRIMITAKA :

Planirani prihodi za 2021. godinu iznose 1.024.543,00 kn koje ustanova planira iz JLS Općine Podgora i to kao prihode za financiranje redovnih rashoda poslovanja u iznosu od 924.543,00 kn, te prihode za kapitalne projekte 100.000,00 kn .

Planirani prihodi za posebne namjene za 2021. g. iznose 285.900,00 kn, koje ustanova ostvaruje uplatama korisnika za 10 mjeseci redovne pedagoške godine + ljetni rad prema potrebama korisnika, po cijeni od 410,00 kn/mj poludnevni boravak, cjelodnevnog boravka po cijeni od 600,00 kn/mj. Sredstva su planirana iz uplata korisnika usluga kao participacija u ukupnim troškovima i to na bazi 10 mjeseci rada s 39 korisnika u 6-satnom programu, 10 mjeseci s 21 korisnikom u 10-satnom programu. Ljetni rad planiran je za 10 djece u cjelodnevnom (10 sati) i 6 djece u poludnevnom (6 sati) boravku.

Planirano je uobičajeno odsustvo korisnika u 6.i 9. mjesecu, te odsustvo zbog bolovanja 10%.

Temeljem odluke osnivača prihodi za posebne namjene i vlastiti prihodi ne uplaćuju se na račun osnivača.

Planirani vlastiti prihodi od nefinancijske imovine iznose 7.000,00 kn i korisnik ih ostvaruje od pružanja usluga najma parking prostora i od kamata na sredstvima po viđenju i nisu planirani primitci od zaduživanja.

PLAN RASHODA I IZDATAKA :

Planirani rashodi za zaposlene na računu 31 iznose 771.060,00 kn i odnose se na plaće 627.540,00 kn, doprinose na plaće 103.520,00 kn i 40.000 kn za ostale rashode (jubilarne nagrade, božićnice i sl.). Planirano je usklađenje osnovice za obračun plaće s Odlukom o visini osnovice NN123/16 i Pravilnikom o radu.

Na računima 32 planirani su troškovi za putovanje na posao u iznosu od 30.380,00 kn iz općih prihoda, te troškovi službenih putovanja u iznosu od 3.000,00 kn i seminara za zaposlenike 4.000,00 kn iz posebnih prihoda.

Planirani izdatci za materijal i energiju u 2021. iznose 124.820,00 kn i odnose se na troškove namirnica 45.000,00kn, troškove materijala za likovni rad 22.000,00 kn godišnje i 8.000,00 kn za didaktiku, 22.000,00 kn za troškove energije, sitan inventar i auto gume 10.000,00 kn, 10.320,00 kn za materijal za čišćenje, održavanje i higijenske standarde prostora, zaposlenika i korisnika, 3.000,00 kn za službenu radnu odjeću.

Planirani rashodi za nabavku opreme i sitnog inventara iznose 8.000,00 kn. Planirani su iz vlastitih prihoda od nefinancijske i financijske imovine i biti će utrošeni za nabavku opreme za skupine i kabineta pedagoga.

Za nabavku materijala za održavanje zgrade planirana su vrtićka sredstva u iznosu od 10.000,00 kn, te su predviđena za saniranje vlage, bojanje prostorija, bojanje fasade te čišćenje krovišta i 2.000,00 kn za održavanje opreme.

Rashodi za usluge za redovno poslovanje iznose 106.500,00 kn

Za rashode za usluge zbog primjene Zakona o zaštiti na radu, primjene Zakona o financijskim kontrolama u javnim ustanovama, Zakona o fiskalnoj odgovornosti, te Zakona o javnoj nabavi planirani su rashodi za intelektualne usluge u iznosu od 60.500,00 kn.

Nabava materijala i usluga planirana je u skladu sa Zakonom o javnoj nabavi kao nabava male vrijednosti.

Nabave vezane za tekuće i investicijsko održavanje provodi osnivač JLS u dogovoru s ravnateljicom vrtića i odlukama Vijeća ustanove Dječji vrtić „Morski konjić “.

Podgora, 17.12.2020.

Ravnateljica:

Antonija Musulin